ဝင်းဝင်းတင့်

ဝင်းဝင်းတင့် (၁၉၇၅-) သည် မြန်မာလူမျိုး စီးပွားရေးလုပ်ငန်းရှင် ဖြစ်သည်။ ၂၀၁၄ အတွက် ဖိုဘီမဂ္ဂဇင်းမှ ရွေးချယ်သော အာရှ၏စွမ်းအားရှိ အမျိုးသမီး ၅၀ စာရင်းတွင် ထည့်သွင်းခံရသည်။

စီးပွားရေးခြေလှမ်းများ 

၁၉၉၆ ခုတွင် မိဘများက အောင်ဆန်းကွင်းတွင် ကုန်စုံဆိုင်ဖွင့်သည်။ သုံးလကြာသည်နောက် စင်္ကပူမှ ပညာသင်ပြန်လာသည့် ဝင်းဝင်းတင့်က ထိုဆိုင်ကို စတင်ဦးစီးသည်။

၁၉၉၇ ခုတွင် သွင်းကုန်မှုဝါဒပြောင်းလဲခြင်းကြောင့်၎င်း၊ ၁၉၉၉ ခုတွင် ပြည်တွင်းဘဏ်များ လဲခြင်းကြောင့်၎င်း၊ ထင်တိုင်းမပေါက်ခဲ့။ ထိုကာလများနောက်မှသာ စီးတီးမတ်အမည်ရှိ လက်လီအရောင်းဆိုင်များသည် တရိပ်ရိပ် တိုးတက်လာသည်။ 

စီးတီးမတ်ဦးပိုင်ကုမ္ပဏီအောက်တွင် စီးတီးမတ် စူပါမားကတ်၊ အိုးရှန်း စူပါစင်တာ၊ စီးတီးမော အွန်လိုင်း၊ စီးတီး ဘွတ်ခံမြူးဇစ်၊ စီးတီး ဘေဘီကလပ်၊ စီးတီးကဲ ဆေးဝါးနှင့်အလှကုန်ဆိုင်၊ မားကတ်ပလေ့၊ ဆီဇင် မုန့်တိုက်၊ စီးတီးဣစ္စပြတ် အလွယ်ဝယ်ဆိုင်တို့ကို ဖွင့်ထားသည်။ ပီအံဂျီ၊ စာရီဘော့၊ အဘ္ဘော့၊ နတ်စတယ်၊ ကယ်လော့ စသော နိုင်ငံတကာကုမ္ပဏီများမှ လူသုံးကုန်များသွင်းရန် ပထမ ကုမ္ပဏီစုကိုကလည်း ထူထောင်ခဲ့သည်။

၂၀၁၃ ခု၊ ဖေဖော်ဝါရီလတွင် စီးတီး လဗ္ဗံဟုပ် ဖော်ဒေးရှင်းကို တည်ထောင်ကာ သဘာဝပတ်ဝန်းကျင်ထိန်းသိမ်းရေး၊ လူနေမှုမြင့်မားရေး၊ ကျန်းမာရေး၊ ပညာရေးကိစ္စများကို ဆောင်ရွက်သည်။

၂၀၁၆ ခုတွင် နိုင်ငံတကာဘဏ္ဍာရေးကော်ပိုရေးရှင်းမှ သုံးနှစ်စာ လုပ်ငန်းချဲ့ရန် ချေးငွေ ကန်ဒေါ်လာ ၂၅ သန်းရခဲ့သည်။

ဘွဲ့ထူးဂုဏ်ထူးများ 

၂၀၁၄ ခု၊ မတ်လထုတ် ဖိုဘီမဂ္ဂဇင်း၌ အာရှမှ စွမ်းအားရှိ အမျိုးသမီး စီးပွားရေးလုပ်ငန်းရှင် ၅၀ စာရင်းတွင် ဖော်ပြခံရသည်။ 

မြန်မာနိုင်ငံလက်လီရောင်းလုပ်ငန်းရှင်များအသင်း၏ ဥက္ကဋ္ဌဖြစ်သည်။

လူမှုရေးရာ ချိတ်ဆက်စရာ 

ဖေ့စဘွတ်ပေါ်ရှိ ဝင်းဝင်းတင့်

တွစ်တာပေါ်ရှိ ဝင်းဝင်းတင့်

ကိုးကား 

၁၉၇၅ မွေးဖွားသူများ
သက်ရှိထင်ရှားပုဂ္ဂိုလ်များ
မြန်မာ စီးပွားရေးလုပ်ကိုင်သူများ